Document ID: 31999R1749

Komisjoni määrus (EÜ) nr 1749/1999,
23. juuli 1999,
millega muudetakse määrust (EÜ) nr 2214/96, mis käsitleb tarbijahindade harmoneeritud indeksite osaindekseid
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. oktoobri 1995. aasta määrust (EÜ) nr 2494/95 tarbijahindade harmoneeritud indeksite kohta, [1]
olles nõu pidanud Euroopa Keskpangaga [2]
ning arvestades, et:
1) määruse (EÜ) nr 2494/95 artikli 5 lõike 1 punkti b kohaselt peab iga liikmesriik koostama tarbijahindade harmoneeritud indeksi (THHI);
2) nõukogu määrusega (EÜ) nr 2214/96 [3] kehtestatakse THHI osaindeksid, mis põhinevad COICOP/THHI liigitusel (THHI vajadustele kohandatud eratarbimise liigitus kuluartiklite lõikes);
3) 1998. aasta oktoobri COICOP liigitus ja komisjoni määrusega (EÜ) nr 1749/96 [4] (muudetud nõukogu määrustega (EÜ) nr 1687/98 [5] ning (EÜ) nr 1688/98) [6] kehtestatud COICOP/THHI liigitus nõuavad THHI osaindeksite kohandamist;
4) käesolevas määruses ettenähtud meetmed on nõukogu otsusega 89/382/EMÜ, Euratom [7] loodud statistikaprogrammi komitee (SPK) arvamusega kooskõlas,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2214/96 I ja II lisa asendatakse käesoleva määruse I ja II lisaga.
Artikkel 2
Liikmesriigid muudavad andmete kogumise ja edastamise korda vastavalt käesoleva määruse nõuetele hiljemalt detsembriks 1999, et see jõustuks 2000. aasta jaanuari indeksi suhtes.
Artikkel 3
Käesolev määrus jõustub kahekümnendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. juuli 1999

Labels: 3
12
2
18